cyanic-selkie/wikianc huggingface dataset:
เบ็ตวิกเทอร์
ประวัติการเป็นสปอนเซอร์
บริษัท BetVictor ได้ให้การสนับสนุนหลากหลายทีมในระดับต่างๆ ของฟุตบอลอังกฤษ ทีมฟุตบอลแรกที่ได้รับการสนุนคือ สโมสรฟุตบอลนอตทิงแฮมฟอเรสต์ โดยมีบริษัท BetVictor (ภายใต้นามว่า Victor Chandler ในตอนนั้น) เป็นผู้สนับสนุนหลักของสโมสรตั้งแต่ปี พ.ศ. 2552 ถึงปี พ.ศ. 2555
เมื่อข้อตกลงดังกล่าวได้สิ้นสุดลง บริษัท BetVictor ได้กลายเป็นผู้สนับสนุนหลักสำหรับ ชุดฝึกซ้อมอย่างเป็นทางการสำหรับสโมสรฟุตบอลลิเวอร์พูล ในข้อตกลงตั้งแต่ปี พ.ศ. 2559 ถึงปี พ.ศ. 2561
ในปี พ.ศ. 2556 บริษัท BetVictor ได้รับการเปิดเผยในฐานะผู้สนับสนุนหลักสำหรับการแข่งขันปาเป้า BetVictor World Matchplay ซึ่งมีระยะของสัญญาเป็นเวลาสามปี ต่อมาได้ขยายสัญญาจนถึงปี พ.ศ. 2561
กีฬาสนุกเกอร์
บริษัท BetVictor ได้มีส่วนร่วมในการแข่งขัน World Snooker Tour หลายครั้งตั้งแต่ปี พ.ศ. 2559 โดยให้สนับสนุนการแข่งสนุกเกอร์หลายรายการ อาทิเช่น The BetVictor Home Nations Series ประกอบไปด้วยรายการ BetVictor Northern Ireland Open ตั้งแต่ปี พ.ศ. 2561 ถึงปี พ.ศ. 2565, รายการ BetVictor English Open ตั้งแต่ปี พ.ศ. 2561 ถึงปี พ.ศ. 2565, และรายการ BetVictor Welsh Open ซึ่งเป็นรายการที่สี่และรายการสุดท้ายของซีรีส์ Home Nation Series ตั้งแต่ปี พ.ศ. 2556 ถึงปี พ.ศ. 2565 และอีกครั้งในปี พ.ศ. 2564 ถึงปี พ.ศ. 2565
The BetVictor European Series ซึ่งรวมถึงรายการ BetVictor Shoot Out ในปี พ.ศ. 2562 ถึงปี พ.ศ. 2565, รายการ BetVictor German Master ในปี พ.ศ. 2563 และรายการ BetVictor Gibraltar Open ในปี พ.ศ. 2563 ถึงปี พ.ศ. 2565
ทูตของแบรนด์
แฮรี่ เรดแนปป์ อดีตผู้จัดการทีมฟุตบอล ร่วมมือกับบริษัท BetVictor ในฐานะทูตของแบรนด์ในปี พ.ศ. 2562 และมักปรากฏในโฆษณาเกี่ยวกับบริการการพนันของบริษัทในทีวี
ผู้ชนะรายการ Grand National ในปี พ.ศ. 2564, รายการ Cheltenham Top Jockey ปี พ.ศ. 2564 และ Cheltenham Gold Cup ปี พ.ศ. 2565 เรเชล แบล็คมอร์ เป็นทูตของแบรนด์ BetVictor ในปี พ.ศ. 2562 ถึงปี พ.ศ. 2564
อีกทั้งยังมีผู้ชนะรายการ Isle of Man TT 23 สมัยเป็นทูตของแบรนด์ จอห์น แมคกินเนส และอดีตนักแชมป์โลกสนุกเกอร์ จัดด์ ทรัมป์.
กฎข้อบังคับและการปฏิบัติตาม
บริษัท BetVictor มีใบอนุญาตการพนันที่มีผลใช้อยู่ในประเทศอังกฤษ ยิบรอลตาร์ และสาธารณรัฐไอร์แลนด์
บริษัท BetVictor เป็นสมาชิกขององค์กร Gibraltar Betting & Gaming Association (GBGA) Gibraltar Betting and Gaming Association - วิกิพีเดีย, ซึ่งเป็นสมาคมเพื่อการค้าที่เป็นตัวแทนของผู้ให้บริการเกมออนไลน์ในยิบรอลตาร์ รวมทั้งบริษัท BetVictor ยังที่ตั้งสำหรับสมาชิกกลุ่ม Betting and Gaming Council (BGC) | Betting & Gaming Council (bettingandgamingcouncil.com) ซึ่งเป็นหน่วยงานที่ได้มีมาตรฐานระดับอุตสาหกรรมสำหรับการพนันและเกมที่ได้รับการควบคุมดูแลในสหราชอาณาจักร
ในเดือนกุมภาพันธ์ พ.ศ. 2565 บริษัท BetVictor ได้ชำระเงิน 1.7 ล้านปอนด์แทนค่าปรับและการขาย GGY เป็นจำนวนเงิน 352,000 ปอนด์ ซึ่งล้วนแล้วเป็นผลมาจากความล้มเหลวในอดีตไปที่หน่วยงาน National Strategy to Reduce Gambling Harm โดยที่ชำระเงินอีก 11,000 ปอนด์ให้แก่คณะกรรมการ Great British Gambling Commission เพื่อเป็นค่าใช้จ่ายที่เกี่ยวข้องกับการสืบสวนคดีดังกล่าว (คำแถลงการณ์สาธารณะโดยบริษัท BV Gaming Limited จากคณะกรรมการ Gambling Commission) บทอ้างอิง[edit] 0. ^ Jump up to:a b Genders, Roy (1990). NGRC book of Greyhound Racing. Pelham Books Ltd. ISBN 0-7207-1804-X. 1.	^ "Betting on Gibraltar". BBC News. 1999-05-14. สืบค้นเมื่อ 2010-05-27. 2.	^ https://whalebets.com ประเทศอังกฤษอาจกลายเป็นผู้นำด้านการพนันออนไลน์|OUT-LAW.COM 3. ^ "VC Bet reverts back to Victor Chandler". เก็บจากต้นฉบับเมื่อ 2009-01-06 สืบค้นเมื่อ 2009-01-22. 4.	^ "GBGA". เก็บจากต้นฉบับเมื่อ 9 กันยายน 2019 สืบค้นเมื่อ 21 มกราคม 2014. 5.	^ Racing Post 6. ^ https://www.betvictor.com/ 7. ^ "BetVictor Partners with Quantum Metric for the next step towards player-centricity". คัดลอกมาบทความประชาสัมพันธ์ของ Newswire เมื่อ 15 กันยายน 2021 สืบค้นเมื่อ 28 มีนาคม 2022. 8.	^ "Fulham swaps betting operators in new shirt deal with BetVictor". 7 กันยายน 2020, วันจันทร์ที่ 7 กันยายน 2020 9. คำแถลงการณ์สาธารณะของบริษัท BV Gaming Limited จากคณะกรรมการ Gambling Commission เมื่อวันที่ 24 กุมภาพันธ์ 2022
แหล่งข้อมูลอื่น
เบ็ตวิกเทอร์
ฟุตบอลชิงแชมป์สโมสรโลก 2015
ฟุตบอลชิงแชมป์สโมสรโลก 2015 หรือ ฟีฟ่าคลับเวิลด์คัพ 2015 โดยเป็นการจัดการแข่งขัน ฟีฟ่าคลับเวิลด์คัพ ครั้งที่ 12 ของ ฟุตบอลชิงแชมป์สโมสรโลก, เป็นการแข่งขันสโมสรฟุตบอลระดับนานาชาติรับรองโดย ฟีฟ่า ระหว่างสโมสรที่เป็นแชมป์จากแต่ละหกทวีป, เช่นเดียวกับแชมป์ลีกแห่งชาติที่มจากประเทศเจ้าภาพ. ทัวร์นาเมนต์จะเป็นเจ้าภาพโดย ญี่ปุ่น ระหว่างวันที่ 10–20 ธันวาคม ค.ศ. 2015.
สนามแข่งขัน
เมื่อวันที่ 22 พฤษภาคม ค.ศ. 2015, สนามกีฬานะกะอิ ในเมือง โอะซะกะ และ อินเตอร์เนชั่นแนล สเตเดี้ยม โยะโกะฮะมะ ในเมือง โยะโกะฮะมะ ได้รับการเสนอชื่อให้เป็นสองสนามที่จะนำมาใช้ในการแข่งขัน.
ตารางการแข่งขัน
เวลาทั้งหมดเป็นเวลาท้องถิ่น, JST (UTC+9).
รอบก่อนรองชนะเลิศ
การจับสลากมีขึ้นเมื่อวันที่ 23 กันยายน ค.ศ. 2015, 14:00 CEST (UTC+2), ที่สำนักงานใหญ่ของฟีฟ่า ใน ซูริค, สวิตเซอร์แลนด์, เพื่อกำหนดตำแหน่งในสายการแข่งขันสำหรับสามทีมที่ผ่านเข้าสู่รอบก่อนรองชนะเลิศ.
พีระมิดแห่งเซนุสเรตที่ 1
พีระมิดแห่งเซนุสเรตที่ 1 เป็นพีระมิดแห่งอียิปต์โบราณที่สร้างขึ้นสำหรับใช้เป็นสถานที่ฝังพระบรมศพของฟาโรห์เซนุสเรตที่ 1 พีระมิดนี้สร้างขึ้นในช่วงสมัยราชวงศ์ที่สิบสองแห่งอียิปต์ที่เอล-ลิชต์ โดยตั้งอยู่ใกล้กับพีระมิดแห่งอเมนเอมฮัตที่ 1 ซึ่งเป็นพีระมิดพระราชบิดาของพระองค์ และพีระมิดแห่งนี้มีชื่อเดิมว่า เซนุสเรต เพเตอิ ทาวิ (เซนุสเรตทรงทอดพระเนตรทั้งสองดินแดน)
พีระมิดแต่ละด้านมีความยาวด้านละ 105 เมตร ความสูง 61.25 เมตร และมีความชันของด้านข้างทั้งสี่ของพีระมิดคือ 49° 24' พีระมิดแห่งนี้ใช้วิธีการก่อสร้างที่ไม่เคยเห็นมาก่อนในการก่อสร้างพีระมิดอียิปต์ในช่วงเวลาก่อนหน้า กำแพงหินทั้งสี่ที่แผ่ออกมาจากจุดศูนย์กลางซึ่งสร้างจากบล็อกหินที่หยาบ ซึ่งลดขนาดลงตามตำแหน่งที่สูงขึ้น แปดส่วนที่เกิดจากกำแพงเหล่านี้ถูกแบ่งย่อยด้วยกำแพงอีกสามส่วน โดยแยกพีระมิดออกเป็น 32 หน่วยที่แตกต่างกัน จากนั้นจึงเต็มไปด้วยแผ่นหินและเศษซาก และโครงสร้างภายนอกที่ปิดด้วยหินปูนชั้นดี วิธีการก่อสร้างแบบใหม่นี้ไม่ได้มีประสิทธิภาพมากนัก และพีระมิดที่สร้างแล้วเสร็จได้ประสบปัญหาความเสถียรของตัวพีระมิด หลักฐานที่ชัดเจนสำหรับทางลาดที่ใช้สร้างพีระมิดยังคงมีอยู่อย่างผิดปกติ
สถานที่ฝังพระบรมศพ
บริเวณรอบพีระมิดจะมีอาคารเพิ่มเติมที่ค่อนข้างใหญ่ ซึ่งประกอบด้วย วิหารฝังพระรมศพ โครงสร้างสี่เหลี่ยมที่มีลานตรงกลาง และพีระมิดที่มีขนาดเล็กกว่าจำนวน 9 แห่งสำหรับพระมเหสีในฟาโรห์เซนุสเรตที่ 1 ถัดจากส่วนที่ฝังพระบรมศพ พบทางเดินหลวงสร้างมาจากหินปูนที่มีรูปแกะสลักตั้งอยู่ทุกระยะ 10 ศอก ซึ่งนำตรงไปยังสู่วิหารที่อยู่นอกกำแพงสถานที่ฝังพระบรมศพ อย่างไรก็ตาม สิ่งที่ได้กล่าวมานี้ในปัจจุบันยังหลงเหลือมาเพียงแค่เล็กน้อย เนื่องจากมีการสร้างอาคารโรมันในยุคสมัยหลังทับลงที่บริเวณแห่งนี้
การขุดค้นสำรวจ
พีระมิดแห่งเซนุสเรตที่ 1 ได้รับความเสียหายอย่างหนักตามกาลเวลา และยังคงมีการหุ้มหินปูนเพียงเล็กน้อย ในปัจจุบัน มันดูเหมือนจะเป็นเนินหินเสียมากกว่า ไม่มีการขุดเจาะค้นหาใด ๆ เข้าไปในห้องฝังพระบรมศพ เนื่องจากมีน้ำท่วมจากน้ำใต้ดิน แต่กลับได้ทราบข้อมูลจำนวนมากเกี่ยวข้องกับการก่อสร้างพีระมิดจากเหมืองหินโดยรอบ ซึ่งประกอบด้วยเศษซากโบราณที่มีพบมากที่สุดแห่งหนึ่งของแหล่งโบราณคดีอียิปต์
โกติเออร์และเฌอกีเออร์
พีระมิดถูกค้นพบครั้งแรกโดย โกติเออร์ และเฌอกีเออร์ นักโบราณคดีในระหว่างปี ค.ศ. 1894 ถึง ค.ศ. 1895
วัดเทวีวรญาติ
วัดเทวีวรญาติ อาจหมายถึง
พีระมิดแห่งเซนุสเรตที่ 1
พิพิธภัณฑ์ศิลปะเมโทรโพลิแทน
ตั้งแต่ปี ค.ศ. 1906 ถึง ค.ศ. 1943 พีระมิดแห่งนี้ถูกขุดค้นขึ้นโดยทีมงานจากพิพิธภัณฑ์ศิลปะเมโทรโพลิแทน ซึ่งเริ่มแรกนำโดยอัลเบิร์ต ลิธโก, อาเธอร์ เมกซ์ และอัมโบรส แลนซิง
ดิเอเตอร์ อาร์โนลด์
ระหว่างปี ค.ศ. 1984 จนถึงปี ค.ศ. 1987 ดิเอเตอร์ อาร์โนลด์ได้ดำเนินการขุดค้นเพิ่มเติมต่อ
วัดดิสานุการาม
วัดดิสานุการาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวัดเทพศิรินทร์ เขตป้อมปราบศัตรูพ่าย กรุงเทพมหานคร
ประวัติ
สันนิษฐานว่าสร้างวัดดิสานุการามในสมัยพระบาทสมเด็จพระนั่งเกล้าเจ้าอยู่หัว เดิมชื่อว่า วัดจางวางดิษฐ์ หรือ วัดจางวางดิส ตามนามผู้สร้าง ตามข้อมูลของกรมการศาสนาระบุว่าสร้างปี พ.ศ. 2350 ได้รับพระราชทานวิสุงคามสีมาเมื่อ พ.ศ. 2397 วัดนี้สร้างก่อนวัดเทวีวรญาติซึ่งอยู่เยื้องกันและต้องมาใช้โบสถ์วัดดิสานุการามในระยะแรก ต่อมาได้ขึ้นทะเบียนวัดและใช้ชื่อว่า "วัดดิสานุการาม"
อาคารเสนาสนะ
พระอุโบสถหลังคา 2 ชั้น ติดช่อฟ้า ใบระกา หางหงส์ ปิดทองประดับกระจก หน้าบันลวดลายดอกไม้ ประดับกระจกสี ซุ้มประตูหน้าต่างทรงมงกุฎ ประดับปูนปั้นลายดอกพุดตาน บานประตูมุกลายดอกลอย บานหน้าต่างเขียนลายรดน้ำผูกลายราชวัตร หน้าโบสถ์ตรงเชิงบันไดระเบียงตั้งราชสีห์หล่อปูน ฝาผนังพระอุโบสถตอนล่างปูแผ่นหินอ่อน ภาพจิตรกรรมฝาผนังเขียนด้วยสีฝุ่นบนรองพื้นด้วยดินสอและเพิ่งได้รับการอนุรักษ์เมื่อปี พ.ศ. 2560 โดยกรมศิลปากร ภาพระหว่างช่องหน้าต่างเขียนเรืองทศชาติชาดก ตอนเทพชุมนุม ผนังตรงข้ามพระประธานเขียนภาพพุทธประวัติ ตอนแบ่งพระบรมสารีริกธาตุ ด้านหลังพระประธานเป็นภาพพุทธประวัติ ตอนมารผจญ บานประตูด้านในรูปเชี่ยวกาง บานหน้าต่างรูปทวารบาล
วิหารขนาดย่อมกว่าอุโบสถ หน้าบันเป็นรูปธรรมจักรล้อมรอบด้วยลายเครือเถา ซุ้มประตูหน้าต่างประดับลายปูนปั้นช่อดอกพุดตาน พื้นปูหินอ่อน
มาซากิ ไอซาวะ
มาซากิ ไอซาวะ เกิดเมื่อวันที่ 19 มกราคม ค.ศ. 1965 ที่จังหวัดฮกไกโด เป็นนักพากย์ชายชาวญี่ปุ่น
วิกฤตการณ์วังหน้า
ในช่วงต้นรัชกาลพระบาทสมเด็จพระจุลจอมเกล้าเจ้าอยู่หัว ประมาณ พ.ศ. 2417-2418 ทรงริเริ่มปฏิรูปปรับปรุงการปกครองประเทศให้ทันสมัย โดยการดึงอำนาจเข้าศูนย์กลาง ทรงตั้งระบบหอรัษฎากรพิพัฒน์ (ปัจจุบันคือ กระทรวงการคลัง) เพื่อรวมรวมการเก็บภาษีมาอยู่ที่เดียวกัน ซึ่งกระทบกระเทือนต่อการเก็บรายได้ สร้างความไม่พอใจแก่เจ้านายและขุนนางเก่าแก่เป็นอันมาก โดยเฉพาะกรมพระราชวังบวรสถานมงคลซึ่งเดิมมีรายได้แผ่นดินถึง 1 ใน 3 มีทหารในสังกัดถึง 2,000 นาย และมีข้าราชบริพารเป็นจำนวนมาก และเกิดปฏิกิริยาโต้ตอบ มีการสะสมอาวุธ มีความขัดแย้งระหว่างวังหลวงกับวังหน้า ทั้งยังทรงระแวงว่าจะถูกปลดออกจากตำแหน่งเนื่องจากไม่ได้รับการทรงแต่งตั้งจากพระมหากษัตริย์โดยตรง จนเกือบจะเกิดสงครามกลางเมือง ซึ่งเรียกเหตุการณ์ขัดแย้งนี้ว่า วิกฤตการณ์วังหน้า
ลีอา แม็กฮิว
ลีอา ไรอัน แม็กฮิว (Lia Ryan McHugh; เกิด พ.ศ. 2550) เป็นนักแสดงหญิงชาวอเมริกัน เธอเป็นที่รู้จักจากเรื่อง Totem (2017), The Lodge และ Into the Dark (ทั้งสองเรื่องในปี พ.ศ. 2562) เธอจะรับบทเป็น Sprite ในภาพยนตร์ของจักรวาลภาพยนตร์มาร์เวล เรื่อง Eternals (2021)
วิกฤตการณ์วังหน้า
กรมพระราชวังบวรวิไชยชาญ ทรงมีความรู้ภาษาอังกฤษเป็นอย่างดี และเข้าไปคบค้าสนิทสนมกับนายโทมัส น็อกซ์ กงสุลอังกฤษ ประกอบกับในสมัยนั้น อังกฤษคุกคามสยาม ถึงขั้นเรียกเรือรบมาปิดปากแม่น้ำ ทางวังหลวงจึงหวาดระแวง เชื่อว่ามีแผนการจะแบ่งดินแดนประเทศสยามออกเป็นสามส่วนคือ ส่วนที่หนึ่ง คือทางเหนือถึงเชียงใหม่ (หรืออาจจะนับให้ตั้งแต่แม่น้ำเจ้าพระยาไปทางฝั่งตะวันออกจนถึงดินแดนทางตะวันออกของสยาม)ให้พระบาทสมเด็จพระจุลจอมเกล้าเจ้าอยู่หัวทรงปกครอง ส่วนที่สอง คือพื้นที่ระหว่างตั้งแต่แม่น้ำแม่กลองไปจนถึงทางฝั่งตะวันตกของแม่น้ำเจ้าพระยานั้น ให้สมเด็จเจ้าพระยาบรมมหาศรีสุริยวงศ์ปกครอง และส่วนที่สาม คือทางใต้ โดยถือเอาตั้งแต่จากฝั่งตะวันตกของแม่น้ำแม่กลองลงไปนั้น ให้กรมพระราชวังบวรวิไชยชาญทรงปกครอง นัยว่าเมื่อแบ่งสยามให้เล็กลงแล้วจะได้อ่อนแอและง่ายต่อการเอาเป็นเมืองขึ้นได้เลยทีเดียว
ความบาดหมางระหว่างพระบรมมหาราชวังและวังหน้า กรมพระราชวังบวรวิไชยชาญจึงทรงระดมกำลังเพิ่มในวังหน้า กระทั่งปลายเดือนธันวาคม พ.ศ. 2417 เกิดอัคคีภัยใกล้กับโรงเก็บดินปืนและโรงก๊าซในวังหลวง ทางวังหน้าจะนำทหารพร้อมอาวุธไปช่วยดับเพลิง แต่วังหลวงไม่อนุญาต กรมพระราชวังบวรวิไชยชาญทรงระแวงว่าพระบาทสมเด็จพระจุลจอมเกล้าเจ้าอยู่หัวจะทรงกำจัดหรือลิดรอนสิทธิอำนาจของพระองค์ จึงทรงหนีไปอยู่สถานกงสุลอังกฤษ และเรียกร้องให้ข้าหลวงอังกฤษมาช่วยไกล่เกลี่ย ฝ่ายพระบาทสมเด็จพระจุลจอมเกล้าเจ้าอยู่หัวทรงเชิญสมเด็จเจ้าพระยาบรมมหาศรีสุริยวงศ์เป็นผู้ไกล่เกลี่ยและทรงบอกไม่ให้พวกอังกฤษมาแทรกแซง "วิกฤตการณ์วังหน้า" ยุติลงในเดือนกุมภาพันธ์ พ.ศ. 2418
คิมเป อาซูซะ
คิมเป อาซูซะ (1 พฤษภาคม ค.ศ. 1931 - 24 พฤษภาคม ค.ศ. 1997) เป็นนักพากย์ชายชาวญี่ปุ่น
รายชื่อตัวละครในบันทึกแวมไพร์วานิทัส
ตัวละครจากซีรีส์มังงะเรื่องบันทึกแวมไพร์วานิทัส เขียนโดยอาจาย์โมจิซุกิ จุน
โอกิเยร์
หนึ่งในชาสเซอร์ ปรากฎตัวครั้งแรกในตอนที่ 58
กระแสตอบรับ
วานิทัส โนเอ้ และฌานเป็นตัวละครที่ได้รับความนิยมมากในเว็บ "Anitrendz" โดยวานิทัสกับฌานเคยถูกเสนอชื่อเข้าชิงในหมวดหมู่สาขาคู่ชิปที่ยอดเยี่ยมที่สุด "เคทลิน มัวร์ จาก Anime News Network" บอกไว้ว่าเป็นช่วงเวลาที่ดีที่สุดในอนิเมะจะได้ฉายแสงเพราะเนื้อเรื่องมีฉากแสดงทางเพศมากมายที่แสดงให้เห็น โดยวานิทัสเปลี่ยนจากการต่อสู้เป็นบังคับจูบกับฌาน ทำให้ถูกกลุ่มคนดูวิพากวิจารณ์มากมายถึงความไม่เหมาะสม รวมไปถึงนักวิจารณ์บางคนบอกว่าซีนนั้นไม่สมควรถูกแสดงให้เป็นฉากตลก มันควรถูกแสดงให้เป็นฉากที่น่ากลัวมากกว่า อาจจะเป็นเพราะความรู้สึกไม่สบายใจบางอย่างทำให้วานิทัสประกาศความรักอย่างไม่มีเงื่อนไขให้ฌาน ในขณะที่โดมินิกขัดค้านหัวชนฝา ส่วนโนเอ้ไม่มีทางเลยที่จะไม่รู้สึกอึดอัดกับสถานการณ์นี้ คุณเอลพาโลไมตรอนรีวิวว่าตัวเอกทั้งสองไม่ได้ความรักโรแมนติกแบบบอยเลิฟ เพราะซีรีย์วานิทัสเน้นไปที่สำรวจความสัมพันธ์อื่น ซึ่งมีความน่าสนใจและลึกซึ้งมากกว่า แล้วคุณเอลพาโลไมครอนยังบอกอีกว่าความสัมพันธ์วานิทัสกับโนเอ้นั้นลึกซึ้งเทียบเท่าได้กับวานิทัสและฌาน ขณะที่ยูทูปเบอร์ช่องวิจารณ์ไทยชื่อว่า "Anibon อนิบ่น" เขาดูอนิเมะได้บอกว่าตัวละครน่ารักหมดจนไม่รู้จะดูอะไร โดยเฉพาะตอนที่ 7 มันค่อนข้างสร้างความสับสนให้กับผู้ชมเพราะอนิเมะเดี๋ยวไปชงบอยเลิฟ เดี๋ยวไปชงคู่ชายหญิง จนไม่แปลกใจว่าทำไม ถึงเกิดสงครามกองอวยระหว่างแม่ยก ยังบอกอีกว่าอยากให้ซีรีย์วานิทัสเป็นเกย์เหมือนกับซีรีย์อนิเมะวายเรื่อง "Given" ต่อมาหลังจากพาร์ทสองเขาได้ชมว่าอนิเมะวานิทัสเป็นซีรีย์ปริศนาเต็มไปด้วยความน่าสนใจ แต่มีปัญหาเรื่องความตลกที่ไม่เข้าบรรยากาศและเดินเรื่องเรื่อยเปื่อยที่ไม่มีความน่าสนใจ ออกไปทางธรรมดาแถมอนิเมชั่นค่อนข้าง "Mid" แถมฉากเกย์ไม่ได้ชัดเจน บอกว่าวานิทัสมีแต่นัวมากเกินไปจนไม่น่าสนใจ ทว่าเนื้อเรื่องคุณยายโคลเอ้ค่อนข้างใช้ได้ แถมคุณยายโคลเอ้เป็นตัวละครที่น่ารักและ "cunny—คันนี่" มาก แต่ช่องยูทูปอีกช่องในชื่อ "MaxMast" บอกว่าตัวละครเอกชายไม่ใช่บอยเลิฟเพราะเรื่องนี้มีนัวชายหญิงชัดเจน แม้ว่าจะสามารถสลับจับคู่ให้กับสี่ตัวละครใดก็ได้
ฮิโรตากะ ชิบะ
ฮิโรตากะ ชิบะ เกิดเมื่อวันที่ 5 ตุลาคม ค.ศ. 1992 เป็นนักแสดงและนักพากย์เสียงชายชาวญี่ปุ่น
ทางหลวงเอเชียสาย 141
ทางหลวงเอเชียสาย 141 (AH141) เป็นส่วนหนึ่งของโครงข่ายทางหลวงสายเอเชีย ถึงแม้ว่าถนนสายนี้เป็นส่วนหนึ่งของทางหลวงสายเอเชีย แต่ก็ไม่มีการติดตั้งป้าย AH141 ในป้ายบอกทางของทางหลวงมาเลเซีย
มาเลเซีย
ทางหลวงเอเชียสาย 141 ผ่านเส้นทางต่าง ๆ ดังนี้
วอลอดือมือร์ อีวานอวึช รือบัก
วอลอดือมือร์ อีวานอวึช รือบัก (Володи́мир Іва́нович Риба́к; 30 พฤศจิกายน พ.ศ. 2514 – ประมาณ 17 เมษายน พ.ศ. 2557) เป็นนักการเมืองชาวยูเครนที่ถูกกองกำลังอาสาสมัครสนับสนุนรัสเซียลักพาตัว ทรมาน และสังหารเมื่อวันที่ 17 เมษายน พ.ศ. 2557 การสังหารรือบักถือเป็นหนึ่งในคดีอาชญากรรมสงครามคดีแรก ๆ ที่กองกำลังฝักใฝ่รัสเซียถูกกล่าวโทษว่าก่อขึ้นระหว่างสงครามรัสเซีย–ยูเครน
ประวัติ
รือบักเกิดเมื่อ พ.ศ. 2514 ที่นครฮอร์ลิวกาในแคว้นดอแนตสก์ เขาสำเร็จการศึกษาจากสถาบันยานยนต์และทางหลวงแห่งมหาวิทยาลัยเทคนิคแห่งชาติดอแนตสก์ใน พ.ศ. 2538 และจากสถาบันการจัดการบุคลากรระหว่างภูมิภาคใน พ.ศ. 2545
ตั้งแต่ พ.ศ. 2538 ถึง พ.ศ. 2552 รือบักทำงานในแผนกสืบสวนอาชญากรรมของตำรวจนครฮอร์ลิวกา ใน พ.ศ. 2552 เขาได้เข้าร่วมพรรคสหภาพรวมกลุ่มชาวยูเครน "ปิตุภูมิ" (บัจกิวช์ชือนา) และในปีถัดมาก็ได้เป็นประธานพรรคสาขาฮอร์ลิวกา
ในเดือนพฤศจิกายน พ.ศ. 2553 รือบักได้เป็นสมาชิกสภานครฮอร์ลิวกา ระหว่างการเลือกตั้งรัฐสภายูเครน พ.ศ. 2555 เขาลงสมัครรับเลือกตั้งในฐานะผู้สมัครจากพรรคบัจกิวช์ชือนาที่เขตเลือกตั้งที่ 41 (เขตบูดอนนิวสกึยของนครดอแนตสก์) และได้อันดับที่ 4 ด้วยคะแนนเสียง 5,195 คะแนน (ร้อยละ 4.55; ออแลกซันดร์ บอบกอว์ จากพรรคแห่งภูมิภาค ชนะการเลือกตั้งในเขตดังกล่าวด้วยคะแนนเสียงร้อยละ 80.85)
รือบักเป็นผู้สนับสนุนการประท้วงยูโรไมดานระหว่าง พ.ศ. 2556–2557
รือบักถูกกลุ่มแบ่งแยกดินแดนลักพาตัวไปเมื่อวันที่ 17 เมษายน พ.ศ. 2557 ระหว่างที่เขาพยายามเข้าอาคารสภานครฮอร์ลิวกาเพื่อชักธงชาติยูเครนเหนืออาคาร ต่อมามีผู้พบศพของเขาพร้อมกับศพอีกสองศพในแม่น้ำกาแซนนึยตอแรตส์บริเวณนิคมรัยฮอรอดอก ใกล้นครสลอวิยันสก์ ผู้เสียชีวิตอีกสองคนได้แก่ ยูรีย์ ปอเปรากา นักศึกษาจากสถาบันสารพัดช่างเคียฟ และยูรีย์ เดียกอว์สกึย ชายวัย 25 ปีจากนครสตรึยในแคว้นลวิว ร่างของทั้งสามเต็มไปด้วยรอยไหม้และบาดแผลถูกแทง หน้าท้องของทั้งสามถูกคว้านออก ตามรายงานทางนิติวิทยาศาสตร์ เหยื่อทั้งสามจมน้ำในขณะที่ยังมีชีวิตอยู่
ใน พ.ศ. 2558 มีการติดตั้งแผ่นป้ายอนุสรณ์แด่รือบักในเมืองสลอวิยันสก์หลังจากที่เมืองนี้ได้รับการปลดปล่อยจากกองกำลังรัสเซีย
ในเดือนพฤษภาคม พ.ศ. 2563 อีกอร์ กีร์กิน หนึ่งในผู้วางแผนจัดการกองกำลังอาสาสมัครของสาธารณรัฐประชาชนดอแนตสก์ ยอมรับระหว่างการให้สัมภาษณ์แก่ดมีตรี กอร์ดอน นักข่าวชาวยูเครน ว่าตนเองมีส่วนรับผิดชอบในการสังหารรือบัก โดยกล่าวว่า "แน่นอนว่ารือบักในฐานะผู้ที่ต่อต้าน 'กองกำลังอาสาสมัคร' อย่างแข็งขันถือเป็นศัตรูในสายตาของผม และการตายของเขาอาจถือเป็นความรับผิดชอบของผมส่วนหนึ่งด้วย"
คาซูโอะ ฮาเซงาวะ
คาซูโอะ ฮาเซงาวะ (27 กุมภาพันธ์ ค.ศ. 1908 - 6 เมษายน ค.ศ. 1984) เป็นนักแสดงชายชาวญี่ปุ่น แสดงภาพยนตร์มากถึง 290 เรื่อง ตั้งแต่ปี ค.ศ. 1927 ถึง ค.ศ. 1963
กีฬาขี่ม้าในโอลิมปิกเยาวชนฤดูร้อน 2014
กีฬาขี่ม้าในโอลิมปิกเยาวชนฤดูร้อน 2014 เป็นการแข่งขันกีฬาขี่ม้าในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 19-24 สิงหาคม ค.ศ. 2014 โดยได้จัดขึ้นที่สนาม Nanjing International Exhibition Center ซึ่งการแข่งขันกีฬาขี่ม้าครั้งนี้มีการแข่งขันทั้งหมด 2 รายการ คือ ประเภทเดี่ยว 1 รายการ และประเภททีม 1 รายการ โดยจะมีนักกีฬาเข้าร่วมแข่งขัน คน จาก  ประเทศ
ประเทศที่เข้าร่วมแข่งขัน
ดังต่อไปนี้:
ทางหลวงเอเชียสาย 42
ทางหลวงเอเชียสาย 42 (AH42) เป็นทางหลวงในโครงข่ายทางหลวงสายเอเชีย ระยะทางทั้งหมด 3754 km เริ่มต้นทางทางหลวงเอเชียสาย 5 ที่เมืองหลานโจว ประเทศจีน ถึงทางหลวงเอเชียสาย 1 ที่ Barhi ประเทศอินเดีย ผ่านประเทศต่าง ๆ ได้แก่ จีน เนปาล และอินเดีย และจัดให้เป็นทางหลวงเอเชียที่มีเส้นทางใกล้ยอดเขาเอเวอเรสต์มากที่สุด ถนนเส้นนี้ยังมีส่วนที่ยังไม่ได้ก่อสร้าง คือ ช่วงจากเมืองลาซา ในทิเบต ถึงเมืองหลานโจว ในจีน ซึ่งมีระยะทางมากกว่าครึ่งของระยะทางรวมทั้งหมด
วัดเทวีวรญาติ (กรุงเทพมหานคร)
วัดเทวีวรญาติ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวัดเทพศิรินทร์ เขตป้อมปราบศัตรูพ่าย กรุงเทพมหานคร ปัจจุบันมีเจ้าอาวาสคือ พระครูสิริธรรมากร
วัดเทวีวรญาติสร้างเมื่อ พ.ศ. 2393 โดยจางวางพ่วงได้ยกที่บ้านให้ตั้งวัด ในระยะแรกจึงมีลักษณะกึ่งบ้านกึ่งวัด ไม่มีโบสถ์วิหาร จึงได้อาศัยโบสถ์วัดดิสานุการามหรือวัดจางวางดิษฐ์ในการประกอบสังฆกรรม คนทั่วไปเรียก วัดจางวางพ่วง ต่อมาในสมัยพระบาทสมเด็จพระจุลจอมเกล้าเจ้าอยู่หัว พระยาพฤฒาธิบดีได้สร้างโบสถ์ใน พ.ศ. 2452 ในสมัยพระบาทสมเด็จพระมงกุฏเกล้าเจ้าอยู่หัว พระองค์พระราชทานนามวัดว่า "วัดเทวีวรญาติ" เนื่องจากจางวางพ่วงผู้สร้างวัดเป็นราชินิกุลในพระบาทสมเด็จพระนั่งเกล้าเจ้าอยู่หัว วัดได้รับพระราชทานวิสุงคามสีมาครั้งแรกเมื่อ พ.ศ. 2450 ได้รับพระราชทานวิสุงคามสีมาครั้งหลังเมื่อวันที่ 15 มกราคม พ.ศ. 2557
อุโบสถมีความโดดเด่น ตั้งบนฐานบัว มีระเบียงด้านหน้าและด้านหลัง ระเบียงประดับด้วยลูกกรงเคลือบ
เหล่านาวิกโยธินเนเธอร์แลนด์
เหล่านาวิกโยธินเนเธอร์แลนด์ (Korps Mariniers; Netherlands Marine Corps) เป็นส่วนเสริมของทหารราบชั้นยอดแห่งกองทัพเรือเนเธอร์แลนด์ หน่วยนี้มีความเชี่ยวชาญในการปฏิบัติการพิเศษ, ปฏิบัติการภายใต้สภาวะที่รุนแรงอย่างยิ่ง และการสงครามสะเทินน้ำสะเทินบก เหล่านาวิกโยธินเนเธอร์แลนด์เป็นกองกําลังตอบโต้เร็วที่สามารถกรีธาพลสู่สถานที่ใด ๆ ในโลกภายในสูงสุด 48 ชั่วโมง คำขวัญของพวกเขาคือกัวปาเตตอร์บิส ("เท่าที่โลกกว้าง")
ประวัติ
เหล่าได้รับการก่อตั้งเมื่อวันที่ 10 ธันวาคม ค.ศ. 1665 ในช่วงสงครามอังกฤษ-เนเธอร์แลนด์ครั้งที่สองโดยนายกรัฐมนตรีสาธารณรัฐดัตช์ โยฮัน เดอ วิตต์ และพลเรือเอก มิชีล เดอ รายเตอร์ ในฐานะกรมนาวิกโยธิน ซึ่งมีผู้บัญชาการคือวิลเลม โยเซฟ ฟอน เกห์น ชาวดัตช์ประสบความสำเร็จโดยการใช้ทหารสามัญในเรือทางทะเลในสงครามอังกฤษ-เนเธอร์แลนด์ครั้งที่หนึ่ง โดยเป็นหน่วยนาวิกโยธินยุโรปหน่วยที่ห้าที่ได้รับการก่อตัว ที่มีก่อนหน้าโดยอินฟันเตริอาเดมารินาของสเปน (ค.ศ. 1537), เหล่านาวิกโยธินโปรตุเกส (ค.ศ. 1610), ทรูปเดอมารีนของฝรั่งเศส (ค.ศ. 1622) และราชนาวิกโยธินของอังกฤษ (ค.ศ. 1664) แต่เป็นเหล่าแรกในประวัติศาสตร์มีความเชี่ยวชาญในปฏิบัติการสะเทินน้ำสะเทินบก เช่นเดียวกับสหราชอาณาจักร เนเธอร์แลนด์มีหลายช่วงเวลาที่นาวิกโยธินถูกยุบ ซึ่งเนเธอร์แลนด์อยู่ภายใต้การยึดครองหรือควบคุมของฝรั่งเศสตั้งแต่ ค.ศ. 1810 ถึง ค.ศ. 1813 หน่วยนาวิกโยธินใหม่ได้รับการตั้งขึ้นเมื่อวันที่ 20 มีนาคม ค.ศ. 1801 ในช่วงเวลาของสาธารณรัฐบาตาเวียน และเมื่อวันที่ 14 สิงหาคม ค.ศ. 1806 เหล่าแกรนาเดียร์หลวงแห่งกองทัพเรือ (Korps Koninklijke Grenadiers van de Marine) ได้รับการตั้งขึ้นภายใต้กษัตริย์ หลุยส์ โบนาปาร์ต ส่วนเหล่านาวิกโยธินเนเธอร์แลนด์สมัยใหม่ได้รับการก่อตั้งขึ้นในปี ค.ศ. 1814 โดยได้มาซึ่งชื่อปัจจุบันในปี ค.ศ. 1817
การรบแห่งเกียรติยศตามธงของเหล่านาวิกโยธินนี้ได้แก่:
ในปี ค.ศ. 1667 เหล่าได้รับการนำโดยฟาน เกนต์ ซึ่งเป็นพลเรือเอกในขณะนั้น และผู้บัญชาการคนใหม่ของพวกเขาคือพันเอก ทอมัส ดอลมาน ที่เกิดในประเทศอังกฤษ กรมนาวิกโยธินมีบทบาทสำคัญในการตีโฉบฉวยของฝ่ายดัตช์ นั่นคือ "การตีโฉบฉวยเมดเวย์" ในประเทศอังกฤษ (วันที่ 10–14 มิถุนายน) ซึ่งการรบแห่งเกียรติยศของเหล่าที่ "ชาแธม" นับเป็นหนึ่งในไม่กี่ครั้งที่หน่วยต่างชาติเคยได้รับชัยชนะในประเทศอังกฤษ ส่วนการโจมตีป้อมปราการแลนด์การ์ดใกล้กับฮาร์วิชเมื่อวันที่ 2 กรกฎาคมที่ปฏิบัติการโดยนาวิกโยธิน 1,500 นายหลังจากยกพลขึ้นบกที่วูดริชนั้น ได้ถูกกองทหารรักษาการณ์ของป้อมปราการขับไล่
มิสแฟบิวลัสอินเตอร์เนชันแนล
มิสแฟบิวลัสอินเตอร์เนชันแนล (Miss Fabulous International) เป็นการประกวดนางงามนานาชาติที่จัดขึ้นเพื่อเปิดโอกาสให้ผู้หญิงและ LGBTQIA+ ที่มีอายุตั้งแต่ 18 ถึง 40 ปี สามารถเข้าร่วมการประกวดนางงามได้ โดยมีสำนักงานใหญ่ตั้งอยู่ในเชียงใหม่,ประเทศไทย ซึ่งจัดประกวดครั้งแรกในปี ค.ศ. 2022 และมี ไบรอัน ตัน ดูแลและยังเป็นประธานกองประกวด มิสแฟบิวลัสอินเตอร์เนชันแนลมีเวทีระดับประเทศที่อยู่ภายใต้การดูแลขององค์กรโดยตรงคือ มิสแฟบิวลัสไทยแลนด์ และขณะที่มิสแฟบิวลัสระดับประเทศอื่น ทางองค์กรจะให้ลิขสิทธิ์แก่กองประกวดประเทศนั้นในการดูแล
ประวัติ
มิสแฟบิวลัสอินเตอร์เนชันแนลเป็นเวทีการประกวดความงามระดับนานาชาติ ซึ่งก่อตั้งโดย ไบรอัน ตัน อินฟลูเอนเซอร์ชื่อดังของเมืองไทย โดยการประกวดได้ที่ถูกจัดขึ้นเป็นครั้งแรกในปี ค.ศ. 2022 ที่ เชียงใหม่, ประเทศไทย
เจนนี อะกัตเตอร์
เจนนี แอนน์ อะกัตเตอร์ (Jennifer Ann Agutter; เกิด 20 ธันวาคม พ.ศ. 2495) เป็นนักแสดงหญิงชาวอังกฤษ เธอเริ่มอาชีพในฐานะนักแสดงเด็กในปี พ.ศ. 2507 ปรากฏตัวในเรื่อง East of Sudan, Star!, และผลงานดัดแปลงจาก The Railway Children สองเรื่องคือ ซีรีส์ทางโทรทัศน์ของ BBC ในปี 1968 และฉบับภาพยนตร์ปี 1970 นอกจากนี้เธอยังได้แสดงในภาพยนตร์เรื่อง Walkabout และภาพยนตร์โทรทัศน์เรื่อง The Snow Goose (ทั้งสองเรื่องในปี ค.ศ. 1971) ซึ่งเธอได้รับรางวัลEmmy Award สาขานักแสดงสมทบหญิงยอดเยี่ยมในละคร
วิลล์ ออสเปรย์
วิลเลียม ปีเตอร์ ชาลส์ ออสเปรย์ (William Peter Charles Ospreay; เกิด 7 พฤษภาคม ค.ศ. 1993) เป็นนักมวยปล้ำอาชีพชาวอังกฤษที่ปัจจุบันเซ็นสัญญากับ New Japan Pro-Wrestling (NJPW) ซึ่งเขาเป็นผู้นำของ United Empire Stable นอกจากนี้เขายังปล้ำให้กับ Revolution Pro Wrestling (RevPro) ที่เป็นพันธมิตรของ NJPW ในสหราชอาณาจักร ซึ่งเขาเป็นอดีตแชมป์ Undisputed British Heavyweight Champion ที่ครองยาวนานที่สุด
Ospreay เริ่มอาชีพของเขาในสหราชอาณาจักรในปี 2012 ในวงจรอิสระของสหราชอาณาจักร ในปี 2016 หลังจากได้รับการแนะนำจาก AJ Styles เขาเริ่มทำงานกับโปรโมชันของญี่ปุ่น New Japan Pro Wrestling ซึ่งเป็นส่วนหนึ่งของรุ่นจูเนียร์เฮฟวีเวต กลายเป็นแชมป์ IWGP รุ่นจูเนียร์เฮฟวี่เวต 3 สมัย และเป็นผู้ชนะ Best of the Super Jr. ประจำปี 2016 และ 2019 ในปี 2019 Ospreay ยังได้แชมป์ NEVER Openweight Championship ในปีเดียวกันนั้น Ospreay เข้าร่วม G1 Climax ซึ่งเป็นทัวร์นาเมนต์ที่ใหญ่ที่สุดของ NJPW ที่มีนักมวยปล้ำรุ่นเฮฟวีเวตเข้าร่วม ในปี 2020 เขาเปลี่ยนไปสู่รุ่นเฮฟวี่เวต ซึ่งเขาได้แชมป์ IWGP World Heavyweight Championship เขายังเป็นผู้ชนะของ New Japan Cup ปี 2021 ในปี 2022 Ospreay คว้าแชมป์ IWGP United States Heavyweight Championship
นอกจากนี้ Ospreay ยังขึ้นปล้ำในสหรัฐฯ เป็นระยะ โดยปรากฏตัวในสมาคมพันธมิตรของ NJPW อย่าง All Elite Wrestling (AEW) และ Ring of Honor (ROH) ซึ่งเขาเป็นอดีตแชมป์รายการโทรทัศน์ ROH World Television รวมถึงสมาคมอิสระอย่าง Pro Wrestling Guerrilla (PWG)
เนื้องอกเซลล์สืบพันธุ์
เนื้องอกเซลล์สืบพันธุ์ (germ cell tumor) คือเนื้องอกที่เจริญมาจากเซลล์สืบพันธุ์ อาจเป็นมะเร็งหรือไม่เป็นมะเร็งก็ได้ ปกติแล้วจะเกิดขึ้นในต่อมเพศ คือ รังไข่ หรืออัณฑะ หากเกิดนอกต่อมเพศอาจเป็นเพราะความผิดปกติแต่กำเนิด
แยชือ สกอลีมอฟสกี
แยชือ สกอลีมอฟสกี (Jerzy Skolimowski; เกิด 5 พฤษภาคม พ.ศ. 2481) เป็นผู้กำกับภาพยนตร์, นักเขียนบท, นักเขียนบทละคร และนักแสดงชาวโปแลนด์ สกอลีมอฟสกีจบการศึกษาจาก National Film School in Łódź ที่มีชื่อเสียง เขากำกับภาพยนตร์มากกว่ายี่สิบเรื่องตั้งแต่ปี ค.ศ. 1960 เรื่องแรกคือ Oko wykol (The Menacing Eye) ต่อมาในปี พ.ศ. 2510 เขาได้รับรางวัล Golden Bear จากภาพยนตร์เรื่อง Le départ ภาพยนตร์ที่โด่งดังที่สุดของเขาคือ Deep End (1970), นำแสดงโดย Jane Asher และ John Moulder Brown เขาอาศัยอยู่ในลอสแอนเจลิสมานานกว่า 20 ปี โดยเขาทำงานเขียนภาพและแสดงภาพยนตร์เป็นครั้งคราว เขากลับไปที่โปแลนด์และสร้างภาพยนตร์ในฐานะนักเขียนและผู้กำกับหลังจากที่ห่างหายไป 17 ปีกับ Cztery noce z Anną (Four Nights with Anna) ในปี ค.ศ. 2008 เขาได้รับรางวัล Golden Lion สาขา Lifetime Achievement ในเทศกาลภาพยนตร์เวนิส ปี 2016
กีฬามวยสากลสมัครเล่นในโอลิมปิกเยาวชนฤดูร้อน 2014
กีฬามวยสากลสมัครเล่นในโอลิมปิกเยาวชนฤดูร้อน 2014 เป็นการแข่งขันกีฬามวยสากลสมัครเล่นในกีฬาโอลิมปิกเยาวชนฤดูร้อนครั้งที่ 2 จัดขึ้นที่หนานจิง สาธารณรัฐประชาชนจีน กำหนดแข่งขันระหว่างวันที่ 23-27 สิงหาคม ค.ศ. 2014 โดยได้จัดขึ้นที่สนาม Nanjing International Expo Center ซึ่งการแข่งขันกีฬามวยสากลสมัครเล่นครั้งนี้มีการแข่งขันทั้งหมด 13 รายการ คือ ประเภททีมชาย 10 รายการ และประเภททีมหญิง 3 รายการ รายการผสม 0 รายการ โดยจะมีนักกีฬาเข้าร่วมแข่งขัน คน จาก  ประเทศ
ประเทศที่เข้าร่วมแข่งขัน
ดังต่อไปนี้:
วอลเลย์บอลหญิงชิงแชมป์โลก รุ่นอายุไม่เกิน 20 ปี 1977
วอลเลย์บอลหญิงชิงแชมป์โลก รุ่นอายุไม่เกิน 20 ปี 1977 (1977 FIVB Volleyball Women's U20 World Championship) เป็นครั้งที่ 1 ของการแข่งขัน จัดขึ้นในประเทศบราซิล ระหว่างวันที่ 5–14 กันยายน ค.ศ. 1977 (พ.ศ. 2520)
อิซาโอะ ฮาชิซูเมะ
อิซาโอะ ฮาชิซูเมะ (橋爪功 (Hashizume Isao); เกิดเมื่อวันที่ 17 กันยายน ค.ศ. 1941) เป็นนักแสดงชายชาวญี่ปุ่น
วีอาร์46 เรซซิง ทีม
โมโต3
ทีมนี้ก่อตั้งขึ้นในปี ค.ศ. 2014 โดยวาเลนตีโน รอสซี อดีตแชมป์โลก 9 สมัย และเข้าสู่การแข่งขัน Moto3 World Championship ในชื่อ สกาย เรซซิง ทีม วีอาร์46 โดยมีเป้าหมายเพื่อส่งเสริมความสามารถของเยาวชนชาวอิตาลี ในปีแรกของทีมพวกเขาเลือกโรมาโน เฟนาติ และฟรันเชสโก บัญญายา เป็นนักแข่งคู่แรกของทีม โดยมีวิตตอเรียโน กวาเรสคี อดีตเพื่อนร่วมทีมของรอสซีเป็นผู้จัดการทีม
ปาทริส เดอ มัก มาอง
มัก มาอง เป็นทหารผ่านศึกในหลายสงครามทั้งในแอลจีเรียและในไครเมีย เขาเคยนำทัพฝรั่งเศสในสงครามต่อต้านเยอรมนีใน ค.ศ. 1870 เขาติดกับดักและได้รับบาดเจ็บในยุทธการที่เซอด็องในเดือนกันยายน ค.ศ. 1870 ส่วนหนึ่งเป็นเพราะเขาวางแผนกลยุทธ์ที่ไม่เด็ดขาดและไม่ชัดเจน ส่งผลให้กองทัพฝรั่งเศสที่นำโดยมัก มาอง และจักรพรรดินโปเลียนที่ 3 ยอมจำนนต่อกองทัพปรัสเซียของจอมพลม็อลท์เคอ จักรพรรดินโปเลียนจำต้องสละราชสมบัติและลี้ภัย ส่งผลให้ระบอบจักรพรรดิล่มสลาย ฝรั่งเศสกลายเป็นสาธารณรัฐอีกครั้ง
ภายหลังระบอบสาธารณรัฐมีความเรียบร้อย มัก มาอง ได้รับแต่งตั้งเป็นผู้บัญชาการกองทัพแวร์ซายซึ่งมีส่วนปราบการก่อกำเริบของคอมมูนปารีสในเดือนพฤษภาคม ค.ศ. 1871 และเริ่มเข้าสู่การเมือง มัก มาอง เป็นชาวคริสต์คาทอลิกหัวโบราณที่เคร่งศาสนา ทั้งเป็นนักอนุรักษนิยมที่เกลียดชังลัทธิสังคมนิยม ตลอดจนไม่ไว้วางใจการปกครองในระบอบสาธารณรัฐฆราวาส อย่างไรก็ตาม มัก มาอง กลับปฏิบัติหน้าที่ได้อย่างมั่นคงในฐานะผู้พิทักษ์รัฐธรรมนูญ และปฏิเสธคำเชิญชวนของกลุ่มนิยมเจ้าให้ก่อรัฐประหาร แต่ตัวเขาก็ไม่ได้ญาติดีกับนักการเมืองหัวสาธารณรัฐนิยม
พาวเวอส์ บูท
พาวเวอส์ แอลเลน บูท (Powers Allen Boothe; 1 มิถุนายน พ.ศ. 2491-14 พฤษภาคม พ.ศ. 2560) เป็นนักแสดงโทรทัศน์, นักพากย์วิดีโอเกม, นักแสดงภาพยนตร์ และนักพากย์ชาวอเมริกัน เขาได้รับรางวัล Emmy ในปี 1980 จากการรับบท Jim Jones ในเรื่อง Guyana Tragedy: The Story of Jim Jones เขายังรับบทเป็นเจ้าของ Cy Tolliver ใน Deadwood, "Curly Bill" Brocius ใน Tombstone, ประธานาธิบดี Noah Daniels ใน 24, และ Lamar Wyatt ใน Nashville
ลิส การ์ซิอา
ดาเรียน ลิส การ์ซิอา (Daryanne Lees Garcia) เป็นนางงามชาวปวยร์โตรีโก-คิวบา เธอเป็นผู้ชนะการประกวดมิสแกรนด์อินเตอร์เนชันแนล 2014 ในวันที่ 7 ตุลาคม พ.ศ. 2557 ณ อินดอร์ สเตเดียม หัวหมาก กรุงเทพมหานคร ประเทศไทย
ชีวิตส่วนตัว
ดาเรียน ลิส การ์ซิอา เกิดในซานฮวนที่ปวยร์โตรีโก
มิสยูนิเวิร์สปวยร์โตรีโก 2008
ลิสเข้าร่วมการประกวดมิสยูนิเวิร์สปวยร์โตรีโก 2008 ในการประกวดรอบตัดสิน วันที่ 23 พฤศจิกายน พ.ศ. 2550 เธอคว้ารางวัลชุดประจำชาติยอดเยี่ยม โดยผู้ชนะในปีนี้คือ อินกริด ริเวรา นางงามจากโดราโด และนอกจากนี้เธอยังเคยเป็นผู้ชนะ Miss Tampa USA 2008. และเป็นผู้ชนะ Miss Florida US International 2009.
มิสเอิร์ธสหรัฐอเมริกา 2014
ลิสเข้าร่วมการประกวดมิสเอิร์ธสหรัฐอเมริกา 2014 ในการประกวดรอบตัดสิน ลิสคว้าตำแหน่งรองชนะเลิศ (มิสอีโคทัวริซึม) โดยผู้ที่ชนะการประกวดในปีนี้คือ แอนเดรีย นู หลังจากการประกวดมิสเอิร์ธสหรัฐอเมริกา ลิสก็ได้รับการแต่งตั้งจากองค์กรมิสคิวบา ให้ดำรงตำแหน่งมิสแกรนด์คิวบา 2014
มิสแกรนด์อินเตอร์เนชันแนล 2014
ลิสได้รับการแต่งตั้งเป็นมิสแกรนด์คิวบา 2014 และเป็นตัวแทนประเทศคิวบา ในการประกวดมิสแกรนด์อินเตอร์เนชันแนลครั้งที่ 2 ซึ่งมีการเก็บตัวกำหนดทำกิจกรรมกองประกวด ณ จังหวัดสุโขทัย และสามพราน ริเวอร์ไซด์ นครปฐม โดยในการประกวดรอบตัดสินในวันที่ 7 ตุลาคม พ.ศ. 2557 ณ ศูนย์แสดงสินค้าและการประชุม อิมแพ็ค เมืองทองธานี กรุงเทพมหานคร เธอเป็นผู้ชนะตำแหน่งมิสแกรนด์อินเตอร์เนชันแนล 2014 โดยมีสาวงามจากเอธิโอเปีย แคนาดา ออสเตรเลีย และโคลอมเบียเป็นรองชนะเลิศตามลำดับ โดยเธอเป็นผู้ชนะคนที่สองในการประกวดมิสแกรนด์อินเตอร์เนชันแนล
แหล่งข้อมูลอื่น
1986
โดราเอมอน ตอน โนบิตะบุกดินแดนมหัศจรรย์ เปโกะกับห้าสหายนักสำรวจ
โดราเอมอน ตอน โนบิตะบุกดินแดนมหัศจรรย์ เปโกะกับห้าสหายนักสำรวจ (ドラえもん 新・のび太の大魔境 〜ペコと5人の探検隊〜 (Doraemon Shin • Nobita no Daimakyō ~Peko to Gonin no Tankentai~)) เป็นภาพยนตร์ตอนที่ 34 ของโดราเอมอนฉบับภาพยนตร์ เป็นภาพยนตร์การ์ตูนญี่ปุ่นในปี 2014 โดยการนำ โดราเอมอน ตอน ตะลุยแดนมหัศจรรย์ (1982) กลับมาสร้างใหม่  เข้าฉายในประเทศไทยวันที่ 23 ตุลาคม พ.ศ. 2557 โนบิตะบุกอาณาจักร เปโกะกับห้าสหายนักสำรวจ ตอนแรก 1982
ทางหลวงในประเทศไทย
ทางหลวงในประเทศไทย เป็นเครือข่ายของทางหลวงที่อยู่ในประเทศไทย โดยปกติมักหมายถึงทางหลวงแผ่นดินซึ่งอยู่ในความควบคุมของกรมทางหลวง กระทรวงคมนาคม ทางหลวงในประเทศไทย แบ่งออกเป็น 5 ประเภท ตามพระราชบัญญัติทางหลวง พ.ศ. 2535 แก้ไขเพิ่มเติมโดยพระราชบัญญัติทางหลวง (ฉบับที่ 2) พ.ศ. 2549 ได้แก่ ทางหลวงพิเศษ ทางหลวงแผ่นดิน ทางหลวงชนบท ทางหลวงท้องถิ่น และทางหลวงสัมปทาน ทั้งนี้ กรมทางหลวงรับผิดชอบดูแล 3 ประเภท คือ ทางหลวงพิเศษ ทางหลวงแผ่นดิน และทางหลวงสัมปทาน นอกจากทางหลวง 5 ประเภทดังกล่าว ยังมี ทางพิเศษ ที่รับผิดชอบในการก่อสร้างและบูรณะทางด่วนโดย การทางพิเศษแห่งประเทศไทย และการดำเนินการก่อสร้างทางเฉพาะกิจของหน่วยงานต่าง ๆ
ทางหลวงพิเศษระหว่างเมืองของไทย
ทางหลวงพิเศษ หรือ ทางหลวงพิเศษระหว่างเมือง (intercity motorway) คือ ทางหลวงที่จัดหรือทำไว้เพื่อให้การจราจรผ่านได้ตลอดรวดเร็วเป็นพิเศษ ตามที่รัฐมนตรีประกาศกำหนดและได้ลงทะเบียนไว้เป็นทางหลวงพิเศษโดยกรมทางหลวง เป็นผู้ดำเนินการก่อสร้าง ขยาย บูรณะและบำรุงรักษา รวมทั้งควบคุมให้มีการเข้าออกได้เฉพาะ โดยทางเสริมที่เป็นส่วนหนึ่งของทางหลวงพิเศษตามที่กรมทางหลวงจัดทำขึ้นไว้เท่านั้น อธิบดีกรมทางหลวงเป็นผู้จัดให้ลงทะเบียนไว้ ณ กรมทางหลวง
ทางหลวงแผ่นดิน
ทางหลวงแผ่นดิน เป็นเส้นทางสาธารณะสายหลักที่เป็นโครงข่ายเชื่อมระหว่างภาค จังหวัด อำเภอ ตลอดจนสถานที่ที่สำคัญ เพื่อให้การเดินทางและขนส่งเป็นไปได้สะดวกยิ่งขึ้น ผู้รับผิดชอบและดูแลโครงการคือกรมทางหลวง ในสังกัดกระทรวงคมนาคม
ในยุคสมัยเริ่มต้นของการก่อสร้างทางหลวง กรมทางหลวงนิยมใช้ชื่อของบุคคลที่มีความสำคัญในสายทางนั้นมาตั้งชื่อถนนหรือสะพาน เช่น ถนนวิภาวดีรังสิต สะพานสารสิน สะพานติณสูลานนท์ เป็นต้น ต่อมาได้มีการพัฒนาระบบโครงข่ายทางหลวงทั่วประเทศเป็นจำนวนมาก การใช้ชื่ออาจจะก่อให้เกิดการสับสน และไม่สามารถทราบว่าทางสายนั้นอยู่ในตำแหน่งใด ดังนั้นจึงได้มีการนำ "ระบบหมายเลขทางหลวง" มาใช้กำกับทางหลวงพิเศษ ทางหลวงแผ่นดิน และทางหลวงสัมปทาน ที่อยู่ในความดูแลของกรมทางหลวง โดยหมายเลขกำกับมีความหมายบอกถึงภาคที่ตั้งของเส้นทาง แต่อาจจะมีการคาบเกี่ยวกันระหว่างภาค เนื่องจากแต่ละหน่วยงานมีการแบ่งจังหวัดในแต่ละภาคต่างกันบ้างเล็กน้อย ดังนี้
ซึ่งระบบหมายเลขทางหลวงดังกล่าวได้กำหนดให้ใช้ตัวเลขจำนวน 4 หลัก ในการเรียกขานอ้างอิงทางหลวง โดยได้จำแนกทางหลวงออกเป็น 4 ระดับย่อย ดังนี้
ทางหลวงชนบท
ทางหลวงชนบท คือ ทางหลวงที่กรมทางหลวงชนบทเป็นผู้ดำเนินการก่อสร้าง ขยาย บูรณะ และบำรุงรักษา และได้ลงทะเบียนไว้เป็นทางหลวงชนบท อธิบดีกรมทางหลวงชนบทเป็นผู้จัดให้ลงทะเบียนไว้ ณ กรมทางหลวงชนบท
ในการเรียกชื่อทางหลวงชนบท จะนิยมใช้หมายเลขทางหลวงแผ่นดิน หรือชื่อหมู่บ้าน หรือชื่อสถานที่สำคัญ ที่เป็นจุดเริ่มต้นโครงการและจุดสิ้นสุดโครงการในสายทางนั้นมาตั้งชื่อถนน เช่น สายแยกทางหลวงหมายเลข 314 – บ้านลาดกระบัง หรือ สายบ้านคลอง 20 – บ้านตลาดคลอง 16 เป็นต้น ต่อมาเมื่อมีการพัฒนาระบบโครงข่ายทางหลวงชนบทมากขึ้น การใช้ชื่อเพียงอย่างเดียวอาจจะก่อให้เกิดการสับสน และไม่สามารถทราบว่าสายทางนั้นอยู่ในจังหวัดใด ดังนั้นจึงมีการนำรหัสสายทางเข้ามาเป็นตัวบอกถึงที่ตั้ง และลำดับของสายทาง ซึ่งรหัสสายทางของทางหลวงชนบทประกอบด้วยตัวอักษรย่อของจังหวัด 2 ตัว และตัวเลข 4 ตัว มาใช้กำกับทางหลวงชนบท โดยมีความหมายดังนี้
ระบบหมายเลข
โดยหมายเลขตัวแรกจะบอกถึงลักษณะของการเชื่อมโยงของสายทางว่าจุดเริ่มต้นสายทางเป็นอย่างไร มีทั้งหมด 6 หมายเลข และหมายเลขสายทางแบบพิเศษ แต่ละหมายเลขมีความหมายดังนี้
ทางหลวงท้องถิ่น
ทางหลวงท้องถิ่น คือ ทางหลวงที่องค์กรปกครองส่วนท้องถิ่นเป็นผู้ดำเนินการก่อสร้าง ขยาย บูรณะ และบำรุงรักษา และได้ลงทะเบียนไว้เป็นทางหลวงท้องถิ่น ผู้ว่าราชการจังหวัดเป็นผู้จัดให้ลงทะเบียนไว้ ณ ศาลากลางจังหวัด ทางหลวงท้องถิ่นทั่วประเทศมีระยะทางประมาณ 352,465 กิโลเมตร มีการกำหนดรหัสสายทางเป็นตัวอักษร 3 ตัว แล้วตามด้วยตัวเลข 5 หลัก โดยมีรายละเอียด ดังนี้
ตัวอย่างเช่น รหัสสายทาง สข.ถ 25-100 มีความหมายว่า เป็นทางหลวงท้องถิ่นในพื้นที่จังหวัดสงขลา โดยที่มีเทศบาลตำบลนาทวีเป็นผู้รับผิดชอบสายทางและมีลำดับสายทางที่ลงทะเบียนลำดับที่ 100 ป้ายหมายเลขทางหลวงท้องถิ่นจะบอกรหัสสายทาง ซึ่งแบ่งออกเป็นสามบรรทัด ได้แก่ บรรทัดแรกเป็นตัวอักษรย่อจังหวัด 2 ตัว ตามด้วยตัวอักษร ถ บรรทัดที่สองเป็นหมายเลข 5 ตัว และบรรทัดที่สามเป็นชื่อองค์กรปกครองส่วนท้องถิ่น
ทางหลวงสัมปทาน
ทางหลวงสัมปทาน คือ ทางหลวงที่กรมทางหลวงได้ให้เอกชนสัมปทาน ตามกฎหมายว่าด้วยทางหลวงที่ได้รับสัมปทาน และได้ลงทะเบียนไว้เป็นทางหลวงสัมปทาน ซึ่งอธิบดีกรมทางหลวงเป็นผู้จัดให้ลงทะเบียนไว้ ณ กรมทางหลวง
พระราชบัญญัติทางหลวงสัมปทาน พ.ศ. 2542 ได้นิยามความหมายของทางหลวงสัมปทานไว้ว่า... "ทางที่รัฐให้สัมปทานแก่บุคคลใด ๆ ในการสร้างหรือบำรุงรักษา โดยเก็บค่าใช้ทาง ไม่ว่าในระดับพื้นดิน ใต้หรือเหนือพื้นดินหรือใต้หรือเหนืออสังหาริมทรัพย์อย่างอื่น และให้หมายความรวมถึงอุโมงค์ สะพาน เรือหรือพาหนะสำหรับขนส่งข้ามฟาก และท่าเรือสำหรับขึ้นหรือลงรถ ที่จัดไว้เพื่อประโยชน์แก่ทางหลวงสัมปทานด้วย"
ในอดีตกรมทางหลวงเคยมีทางหลวงสัมปทาน 3 สาย ซึ่งหมดอายุสัมปทานไปแล้ว ได้แก่ ปัจจุบันกรมทางหลวงมีทางหลวงสัมปทาน 1 สาย คือ ทางยกระดับอุตราภิมุข (ดอนเมืองโทลล์เวย์) เฉพาะช่วงทางยกระดับดินแดง–ดอนเมือง บนถนนวิภาวดีรังสิต
ทางหลวงสัมปทาน จะมีระบบหมายเลขทางหลวงเหมือนกับทางหลวงแผ่นดิน หรือทางหลวงพิเศษระหว่างเมืองอย่างใดอย่างหนึ่ง ขึ้นอยู่กับลักษณะของทางหลวงสัมปทานนั้นว่า มีลักษณะเป็นทางหลวงแผ่นดินหรือทางหลวงพิเศษระหว่างเมือง
สุเทพ เทพรักษ์
ประวัติ
พลอากาศเอก สุเทพ เทพรักษ์ เกิดเมื่อวันที่ 12 เมษายน พ.ศ. 2478 จบการศึกษาวิทยาศาสตรบัณฑิต จากโรงเรียนนายเรืออากาศ เคยรับราชการเป็นทหารประจำกองทัพอากาศไทย เคยดำรงตำแหน่งคือ รองผู้บัญชาการทหารอากาศ และเป็นจเรทหารทั่วไป ในปี พ.ศ. 2536
ต่อมาในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พล.อ.อ.สุเทพ ได้รับการแต่งตั้งเป็นคณะกรรมการนโยบายแห่งชาติ และได้รับแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลนายอานันท์ ปันยารชุน และในปี พ.ศ. 2535 ได้รับแต่งตั้งเป็นสมาชิกวุฒิสภา
บัณจงศักดิ์ วงศ์รัตนวรรณ
นายบัณจงศักดิ์ วงศ์รัตนวรรณ อดีตหัวหน้าพรรคเพื่อไทยคนแรก  ดำรงตำแหน่งในระหว่างปี พ.ศ. 2550 ถึง พ.ศ. 2551 และเป็นเลขานุการส่วนตัวของสมพงษ์ อมรวิวัฒน์
ประวัติ
บัณจงศักดิ์ วงศ์รัตนวรรณ เกิดเมื่อวันที่ 15 กุมภาพันธ์ พ.ศ. 2506 เป็นบุตรของนายสุรัตน์ กับนางศรีวรรณ วงศ์รัตนวรรณ สำเร็จการศึกษาระดับปริญญาตรี นิติศาสตรบัณฑิต สาขากฎหมาย จากจุฬาลงกรณ์มหาวิทยาลัย เมื่อ พ.ศ. 2527 และปริญญาโท รัฐศาสตร์จากมหาวิทยาลัยเชียงใหม่
การทำงาน
บัณจงศักดิ์ วงศ์รัตนวรรณ ลงสมัครรับเลือกตั้งในพื้นที่จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 สังกัดพรรคชาติพัฒนา ร่วมกับสมพงษ์ อมรวิวัฒน์ แต่ไม่ได้รับเลือกตั้ง ต่อมาในปี 2544 ย้ายไปสังกัดพรรคเสรีธรรม แต่ไม่ได้รับเลือกตั้งเช่นเดิม ต่อมาได้ร่วมก่อตั้งพรรคเพื่อไทย เมื่อวันที่ 20 กันยายน พ.ศ. 2550 และได้ดำรงตำแหน่งหัวหน้าพรรคคนแรก โดยมีโอฬาร กิจเลิศไพโรจน์เป็นเลขาธิการพรรคคนแรก ก่อนที่จะพ้นจากตำแหน่งเมื่อ 20 กันยายน พ.ศ. 2551
ในวันที่ 4 กรกฎาคมพ.ศ. 2565 บัณจงศักดิ์ ได้รับเลือกให้เป็นว่าที่ผู้สมัครส.ส.จังหวัดเชียงใหม่ เขต 6 เขตเลือกตั้งอำเภอเชียงดาว และเวียงแหง แทนนายจุลพันธ์ อมรวิวัฒน์ที่จะย้ายไปลงเขตเลือกตั้งอำเภอแม่ริม และแม่แตงในการเลือกตั้งทั่วไปครั้งต่อไป แต่ท้ายที่สุดได้มีการกำหนดเขตเลือกตั้งขึ้นใหม่ ส่งผลให้บัณจงศักดิ์ วงศ์รัตนวรรณ ต้องย้ายไปลงสมัครรับเลือกตั้งแบบบัญชีรายชื่อแทน
การวัดรังสี
การวัดรังสี หรือ เรดิโอเมตรี (radiometry) ในทัศนศาสตร์ หมายถึงการวัด คลื่นแม่เหล็กไฟฟ้าโดยทั่วไป ซึ่งรวมถึงแสงที่ตามองเห็น
การวัดรังสีมีความสำคัญในทางดาราศาสตร์ โดยเฉพาะดาราศาสตร์วิทยุ และยังมีความสำคัญในการรับรู้จากระยะไกลอีกด้วย โดยทั่วไปแล้วในทางดาราศาสตร์นั้นเมื่อพูดถึง "การวัดแสง" จะหมายถึงการวัดรังสี แต่เป็นคนละความหมายกับ "การวัดแสง" ในทางทัศนศาสตร์ทั่วไปซึ่งโดยทั่วไปจะเกี่ยวข้องกับความสว่างในแง่ที่ตาของมนุษย์มองเห็นรับรู้ได้ ซึ่งต่างจากความเข้มสัมบูรณ์ของรังสี
การวัดรังสีเชิงสเปกตรัม (spectroradiometry) เป็นการวัดความเข้มของการแผ่รังสีสัมบูรณ์ในแต่ละช่วงความยาวคลื่น
เกตุ กรุดพันธ์
ศาสตราจารย์ เกตุ กรุดพันธ์ เกิดเมื่อวันที่ 2 ตุลาคม 2496 ที่อำเภอบางบัวทอง จังหวัดนนทบุรี บิดาชื่อ นายศักดิ์ กรุดพันธ์  มารดาชื่อ นางอุบล กรุดพันธ์  สมรสกับ นางธนกร กรุดพันธ์ (นามสกุลเดิม เกษมกิจวัฒนา) มีธิดา 1 คน คือ นางสาวศุภรา กรุดพันธ์
ศาสตราจารย์ เกตุ กรุดพันธ์ หรือ ศาสตราจารย์ ดร.เกตุ กรุดพันธ์ เป็นศาสตราจารย์สาขาเคมีวิเคราะห์คนแรกของประเทศไทย ปัจจุบันทำงานที่ภาควิชาเคมี คณะวิทยาศาสตร์ มหาวิทยาลัยเชียงใหม่ และสถาบันวิจัยวิทยาศาสตร์และเทคโนโลยี มหาวิทยาลัยเชียงใหม่ เป็นผู้ประสานงานห้องปฏิบัติการสู่ความเป็นเลิศทางวิชาการในการพัฒนาเพื่อการลดขนาดในการวิเคราะห์โดยการไหล (กลุ่มวิจัย Flow-based Analysis Research Group)ศาสตราจารย์ ดร.เกตุ กรุดพันธ์ สนใจในวิจัยเกี่ยวกับการพัฒนาวิธีและเครื่องมือ ในการการวิเคราะห์ทางเคมีโดยเฉพาะเทคนิคที่อาศัยหลักการไหล ซึ่งจะมุ่งเป้าที่จะเป็นแบบราคาถูก งานวิจัยจะสัมพันธ์กับปัญหาของท้องถิ่นแต่มีผลกระทบในระดับนานาชาติอีกด้วย ไม่นานมานี้ได้ริเริ่มและผลักดันในการพัฒนาการวิเคราะห์ที่อาศัยหลักการไหลเพื่อการคัดกรองในการตรวจวินิจฉัยโรคบางชนิด (เช่น มะเร็ง, โรคตับ, โรคข้อ และกระดูก และโรคธาลัสซีเมีย เป็นต้น) การพัฒนาดังกล่าวจะเป็นพื้นฐานในการพัฒนาระบบแพทย์ทางไกลในพื้นที่ธุรกันดานในประเทศไทย และได้ริเริ่มผลักดันเกี่ยวกับการวิเคราะห์ทางเคมีแบบสะอาดโดยการใช้รีเอเจนต์ที่ได้จากธรรมชาติ  การพัฒนาการวิจัยจะมีผลเชื่อมโยงกับการพัฒนานักวิจัยรุ่นใหม่อีกด้วย ศาสตราจารย์ ดร.เกตุ  กรุดพันธ์ ได้บุกเบิกงานทาง flow injection analysis ที่เกี่ยวข้องกับกัมมันตรภาพรังสี การเตรียมตัวอย่างแบบในท่อที่ใช้ระบบการไหลผนวกเข้ากับเทคนิคทาง โครมาโทกราฟี การลดขนาดของการวิเคราะห์ทางเคมี เช่น “การดำเนินการวิเคราะห์บนชิพ (lab-on-Chip)” และ “การดำเนินการทดลองที่วาล์ว (Lab-at-Valve)” ซึ่งเป็นทางเลือกหนึ่งในการวิเคราะห์ทั้งระบบในระดับไมโคร (micro total analysis system)
ประสบการณ์การฝึกอบรมและดูงาน
นอกเหนือจากการดูงานต่างๆ แล้ว มีประสบการณ์หลังปริญญาเอก (Post doctoral experiences) ได้แก่
ประสบการณ์ทำงาน
มีคุณสมบัติโดดเด่นเป็นพิเศษหลายด้าน อาทิ เช่น
1.1 ประสบการณ์ในการทำงานวิจัยมามากกว่า 30 ปี และผลงานวิจัยเป็นที่ยอมรับจากทั้งในและต่างประเทศ โดย ได้รับรางวัลยกย่องเชิดชูเกียรติอย่างต่อเนื่องในช่วง 10 ปี ที่ผ่านมา ดังนี้คือ
1.2 มีผลงานวิชาการที่โดดเด่น คือ
ได้ริเริ่มการวิจัยเคมีวิเคราะห์แนวใหม่เกี่ยวกับ flow-based analysis ได้รับเกียรติเป็นนักวิทยาศาสตร์ดีเด่น แห่งชาติทางเคมีคนแรกของประเทศ และเป็นคนแรกที่อยู่ในสถาบันต่างจังหวัด (ปัจจุบันมี 2 คนจากผู้ที่ได้รับรางวัลนี้ 35 คน) นอกจากนี้ยังเป็นศาสตราจารย์คนแรกทางเคมีวิเคราะห์ในประเทศไทย มีส่วนในการผลักดันบรรยากาศการวิจัยทางเคมีวิเคราะห์ของประเทศไทยจนเข้าสู่ระดับนานาชาติ มีส่วนทำให้เกิดหลักสูตรปริญญาเอกเคมีวิเคราะห์ ของมหาวิทยาลัยเชียงใหม่เป็นแห่งแรกของประเทศไทย (หน้า 80 ใน “อดีต ปัจจุบัน อนาคต วิทยาการเคมีและเภสัชไทย – ยงยุทธ ยุทธวงศ์ ยอดหทัย เทพธรานนท์ ประมวล ตั้งบริบูรณ์รัตน์ สมเดช กนกเมธากุล – บรรณาธิการ – จัดพิมพ์โดย มูลนิธิบัณฑิตยวิทยาศาสตร์และเทคโนโลยีแห่งประเทศไทยและสำนักงานคณะกรรมการวิจัยแห่งชาติ, 2549)
ได้รับเกียรติเพื่อทำงานในองค์กรต่างๆ
1.3 เป้าหมายในการทำงานวิจัย ที่สอดคล้องกับเป้าหมายของมหาวิทยาลัยเชียงใหม่ คือ “มหาวิทยาลัยที่มุ่งเน้นการวิจัย” เพื่อให้เป็น “World Class University” โดยมีพัฒนางานวิจัยให้ก้าวหน้าในระดับประเทศ และระดับนานาชาติดังนั้นจึงเป็นที่ยอมรับจากทั้งในและต่างประเทศที่เกี่ยวข้องกับงานวิจัยและวิชาการ ตามที่ได้กล่าวข้างต้นมีส่วนผลักดันจากงานวิจัยทางเคมีวิเคราะห์ทำให้ชื่อของมหาวิทยาลัยปรากฏในระดับสากล รวมถึงการผลักดันงานวิจัยทางด้านนี้จนทำให้ชื่อของมหาวิทยาลัยเชียงใหม่ปรากฏในระดับนานาชาติและในระดับประเทศ (จากในข้อ 1.2 ข้างต้น) โดยผ่านการทำงานและผลักดันในรูปแบบต่าง ๆ เช่น การดำเนิน การโครงการวิจัยจนเกิดความร่วมมือกับมหาวิทยาลัยในประเทศ (มากกว่า 5 แห่ง) และ ต่างประเทศ (9 แห่งจาก 6 ประเทศ)
1.4 มีประสบการณ์ด้านการบริหารที่เกี่ยวข้องกับงานวิจัยในมหาวิทยาลัยเชียงใหม่ ดังนี้คือ
-->US-Thai Scienctist Workshop เป็นครั้งแรกที่จัดขึ้นในประเทศไทย โดยการสนับสนุนของ NSF – สกว.และสกอ. (ดูในรายงาน Analytical Chemistry vol 79,2007,p794)
ลูเมน
ลูเมน (lumen, สัญลักษณ์: lm) เป็น หน่วยวัดของค่าฟลักซ์ส่องสว่าง เป็นหน่วยหนึ่งของมาตรวัดในระบบเอสไอ
คำนิยาม
SI ได้ให้คำนิยามของหน่วยลูเมนไว้ว่า "ฟลักซ์การส่องสว่างที่ปล่อยออกมาภายในมุมตัน 1 สเตอเรเดียนจากแหล่งกำเนิดจุดมาตรฐานที่มีความเข้มของการส่องสว่าง 1 แคนเดลาในทุกทิศทาง"
lumen เป็นคำในภาษาละติน แปลว่า "แสงกลางวัน" เนื่องจากชื่อไม่ได้มาจากชื่อบุคคล สัญลักษณ์หน่วยทั้งหมดจึงเป็นตัวพิมพ์เล็ก หน่วยลูเมนถูกสร้างขึ้นใน 1925 แต่คำจำกัดความในขณะนั้นขึ้นอยู่กับหน่วยความเข้มการส่องสว่างแบบเก่า คือแรงเทียน ในปี 1946 คณะกรรมการชั่งตวงวัดระหว่างประเทศ (CIPM) จึงได้ได้ลงมติให้กำหนดหน่วยใหม่ของความเข้มการส่องสว่างเป็นแคนเดลาแบบใหม่ และลูเมนก็เปลี่ยนคำจำกัดความโดยใช้หน่วยแคนเดลาใหม่นี้ด้วย โดยบางครั้งก็ใช้คำเรียกว่า "ลูเมนใหม่" เพื่อแยกความแตกต่างจากคำจำกัดความเก่าของลูเมน
วิธีการวัดโดย ANSI
ANSI ได้กำหนดวิธีการวัดฟลักซ์การส่องสว่างที่ปล่อยออกมาจากแหล่งกำเนิดแสงของเครื่องฉายภาพ ระนาบการฉายภาพแบ่งออกเป็น 3 ×3 = 9 ตามแนวตั้งและแนวนอน และวัดค่าความส่องสว่างเฉลี่ยในหน่วยลักซ์ (lx) ของแต่ละระนาบ คูณด้วยพื้นที่ ของพื้นผิวการฉายภาพในหน่วยตารางเมตร (m2) เพื่อให้ได้ค่าฟลักซ์การส่องสว่าง เนื่องจาก lx = lm/m2 เมื่อนำค่าความส่องสว่างในลักซ์มาคูณด้วยตารางเมตรก็จะได้ลูเมน ค่าลูเมนของฟลักซ์การส่องสว่างที่กำหนดโดยวิธีการวัดนี้อาจเรียกโดยเจาะจงว่า ANSI lumen
แรทคิง (เต่านินจา)
แรทคิง (Rat King) เป็นตัวละครจากแฟรนไชส์เต่านินจาในหลายสื่อ ตัวละครนี้ได้รับการสร้างขึ้นโดยจิม ลอว์สัน และปรากฏตัวครั้งแรกในการ์ตูนเรื่องเทลส์ออฟเดอะทีนเอจมิวแตนต์นินจาเทอร์เทิลส์ #4 ที่เขียนโดยจิม ลอว์สัน และได้ปรากฏตัวหลายครั้งตั้งแต่ในหนังสือการ์ตูน รวมถึงสื่ออื่น ๆ เช่น ซีรีส์แอนิเมชัน และวิดีโอเกม
แรทคิงเกิดและเติบโตในบอสตัน กระทั่งต่อมาได้อพยพมาอยู่ที่นิวยอร์ก เขายังคงเป็นหนึ่งในตัวละครที่ลึกลับยิ่งกว่าในเรื่องราวเต่านินจา ด้วยรูปลักษณ์ที่หลากหลายทำให้เขาเป็นทั้งวายร้าย, ตัวละครที่ไม่เข้าข้างใคร และแม้กระทั่งพันธมิตรของเต่านินจา แรทคิงมีเครื่องแต่งกายที่โดดเด่น ซึ่งประกอบด้วยผ้าขี้ริ้วที่สกปรกและขาดรุ่งริ่ง รวมทั้งที่เด่นที่สุดคือมีผ้าพันแผลหลายแบบปกคลุมร่างกายของเขา นอกจากนี้ แรทคิงมีอิทธิพลทางกระแสจิตอย่างเห็นได้ชัดเหนือเหล่าหนู
มิราจคอมิกส์
ในการ์ตูนเรื่องเต่านินจาของมิราจสตูดิโอส์ แรทคิงปรากฏตัวครั้งแรกในเทลส์ออฟเดอะทีนเอจมิวแตนต์นินจาเทอร์เทิลส์ #4 ในฐานะศัตรูหลักของเรื่อง โดยหลังจากอาศัยอยู่ในหนองน้ำเป็นเวลาหลายเดือน แรทคิง (ซึ่งยังไม่มีชื่อจนกว่าจะจบฉบับดังกล่าว) ได้ตัดสินใจเข้าไปในนิคมอุตสาหกรรมร้างที่อยู่ใกล้เคียง และใช้เป็นที่กำบังสำหรับฤดูหนาวที่จะมาถึง ที่นั่นเอง แรทคิงได้พบเต่านินจากับเคซีย์ โจนส์ ที่เป็นเพื่อนของพวกเขาโดยบังเอิญ ซึ่งมาที่นิคมอุตสาหกรรมดังกล่าวเพื่อฝึก และความเชื่อที่ว่าพวกเต่านินจากับเคซีย์เป็น "อสุรกาย" อื่น ๆ ที่ต้องการยึดอาณาเขตของเขา แรทคิงจึงแอบตามพวกเขาไปทั่วทั้งนิคม กระทั่งจับไมเคิลแองเจโลและปล่อยให้เขาถูกหนูกัดกิน (แต่ภายหลังไมเคิลแองเจโลได้หลบหนีไป) ในที่สุด แรทคิงก็พ่ายแพ้ต่อเลโอนาร์โดจากการต่อสู้กันตัวต่อตัว โดยเหวี่ยงดาวกระจายหลายตัวมาที่เขา ซึ่งทำให้เขาเสียสมดุล โดยการส่งเขาดิ่งลงไปในไซโล
ขบวนการเต่านินจา (ค.ศ. 1987–1996)
แม้จะเป็นตัวละครรองในมิราจคอมิกส์ในตอนที่เริ่มออกอากาศ แต่แรทคิง (ให้เสียงโดยทาวน์เซนด์ โคลแมน) ก็โดดเด่นในฐานะตัวละครประจำในแอนิเมชันซีรีส์ขบวนการเต่านินจา ค.ศ. 1987 โดยเป็นหนึ่งในตัวร้ายไม่กี่ตัวจากมิราจคอมิกส์ที่ทำเป็นการ์ตูนดังกล่าว (ตัวอื่น ๆ ได้แก่ ชเรดเดอร์, ฟุตแคลน, ไทรเซราทอนส์ และ ดร. สต็อกแมน) ตัวการ์ตูนฉบับเทียบของแรทคิงค่อนข้างไม่สอดคล้องกันในบางเรื่องเกี่ยวกับเวอร์ชันคอมิกของเขา โดยแสดงด้วยผมสีบลอนด์หรือสีส้มแทนที่จะเป็นสีดำและมีเครื่องแต่งกายที่เปลี่ยนแปลงเล็กน้อย ซึ่งการปรากฏตัวสองสามครั้งแรกในการปรากฏตัวดังกล่าวได้ทำให้เขาควบคุมหนูด้วยฟลูต (อย่างนักเป่าปี่แห่งฮาเมิลน์) แทนดวงจิตของเขาเหมือนในตอนต่อ ๆ มา ที่แม้แต่สปลินเตอร์ก็ได้รับผลกระทบจากเสียงดนตรี และเกือบจะสังหารพวกเต่านินจาในการต่อสู้ครั้งหนึ่ง แรทคิงในเวอร์ชันการ์ตูนดังกล่าวยังได้รับการพรรณนาว่ามีความฉลาดสูง โดยแสดงให้เห็นว่าสามารถรังสรรค์สิ่งต่าง ๆ เช่น การผสมสารเคมีและระเบิดต่าง ๆ
ทาซูกุ ฮาตานากะ
ทาซูกุ ฮาตานากะ เกิดเมื่อวันที่ 17 สิงหาคม ค.ศ. 1994 ที่จังหวัดคานางาวะ เป็นนักแสดงชายชาวญี่ปุ่น เริ่มแสดงภาพยนตร์ตั้งแต่ปี ค.ศ. 2006 ภรรยาคือซายากะ เซ็มบงงิซึ่งเป็นนักพากย์เช่นกัน
ตารางเมตร
ตารางเมตร คือ หน่วยอนุพัทธ์เอสไอของพื้นที่ มักย่อว่า ตร.ม. หรือสัญลักษณ์ ม.2 จากภาษาอังกฤษ m2
1 ตารางเมตร มีค่าเท่ากับ:
ฮิโระ ฮายามะ
ฮิโระ ฮายามะ เกิดเมื่อวันที่ 10 เมษายน ค.ศ. 1975 เป็นนักแสดงชายชาวญี่ปุ่นและยังเป็นนายแบบในประเทศฮ่องกงอีกด้วย เริ่มแสดงภาพยนตร์ตั้งแต่ปี ค.ศ. 2006
ตารางเซนติเมตร
ตารางเซนติเมตร คือหน่วยของพื้นที่ มักย่อว่า ตร.ซม. หรือสัญลักษณ์ ซม.2 จากภาษาอังกฤษ cm2
1 ตารางเซนติเมตร มีค่าเท่ากับ:
แหล่งข้อมูลอื่น
Centímetre quadrat
เดเมียน พวาทีเอ
เดเมียน พวาทีเอ (Damion Poitier; เกิด 4 มิถุนายน ค.ศ. 1976) เป็นนักแสดงและนักแสดงแทนในฉากเสี่ยงอันตรายชาวอเมริกันที่รู้จักกันในบทบาท เชนส์ จาก เพย์เดย์ 2 เขาปรากฏตัวเป็น ธานอส ใน ดิ อเวนเจอร์ส (2012) ซึ่งเป็นเป็นการปรากฏตัวครั้งแรกของตัวละครในจักรวาลภาพยนตร์มาร์เวล (ต่อมาตัวละครนี้แสดงโดย จอช โบรลิน) เขายังมีบทบาทใน กัปตันอเมริกา: ศึกฮีโร่ระห่ำโลก, สตาร์ เทรค สงครามพิฆาตจักรวาล, จาร์เฮด พลระห่ำ สงครามนรก และ เนฟเวอร์ ดาย อะโลน คนจริง ไม่ตายเดี่ยว
ดาร์ธ เรแวน
เรแวน หรือ ดาร์ธ เรแวน (Revan) เป็นตัวละครในเรื่องแต่งชุด สตาร์ วอร์ส มีบทบาทสำคัญในเกม Star Wars: Knights of the Old Republic เขาเป็นบุรุษลึกลับผู้ที่เคยเป็นอัศวินเจไดและนายพลในช่วงสงครามแมนดาลอเรี่ยน ครั้งหนึ่งเคยถูกตั้งชื่อเล่นว่าเรแวนชิสท์, เขาเป็นผู้นำที่มีความสามารถพิเศษ, มีชื่อเสียงในด้านการวางยุทธการและแผนที่มีเล่ห์เหลี่ยม, และได้ชื่อเสียงจากการเป็นผู้นำสาธารณรัฐกาแลกติกสู่ชัยชนะในสงครามแมนดาลอเรี่ยน
เนื่องมาจากสงครามครั้งนั้น, เขากลับมาจากดินแดนที่ไม่มีใครรู้จักในฐานะลอร์ดมืดแห่งซิธโดยมีชื่อว่าดาร์ธ เรแวนและใช้กองยานเข้าโจมตีสาธารณรัฐ, เริ่มต้นสงครามเจไดกลางเมือง เรียกหาชัยชนะหลังจากชัยชนะ, เรแวนก่อตั้งจักรวรรดิซิธอันทรงพลังเพื่อครอบครองสาธารณรัฐ, แต่ถึงกระนั้น, สองปีครึ่งในขณะที่สงครามดำเนินต่อไป, เขาถูกทรยศโดยศิษย์ของเขา, ดาร์ธ มาลัค, และถูกจับโดยนิกายเจไดในที่สุด
แม้ว่าจะรอดจากความตายโดยการเข้าแทรกของแบสติล่า ชาน, จิตของเรแวนได้รับความเสียหายอย่างมาก ไม่สามารถจำตัวตนของตนเองได้, สภาเจไดจึงแก้ด้วยการสร้างตัวตนใหม่ให้เขา: เป็นหนึ่งในคนที่ภักดีต่อสาธารณรัฐ แม้ว่าเขาจะได้รับรู้ความจริงเมื่อเขาได้เข้ารบกับพวกซิธ, เรแวนก็ละทิ้งส่วนที่เป็นด้านมืดของเขาในอดีต, โค่นมาลัคและจบสงครามที่เขาเป็นคนเริ่มต้น
หนึ่งปีต่อมา, เข้าแยกตัวเพื่ออกตามหาดินแดนที่ไม่มีใครรู้จักอีกครั้ง เครีย, อาจารย์เก่าของเรแวน, เชื่อว่าการโจมตีของเรแวนต่อกาแลกซี่นั้นเป็นส่วนหนึ่งของแผนที่จะรักษาสาธารณรัฐให้พ้นจากภัยคุกคามที่ซ่อนอยู่ของ"ซิธที่แท้จริง", บอกว่าเรแวนนั้นเดินทางไปคนเดียวเพื่อกำจัดพวกนั้นให้สิ้นซาก
"เจ้าจะพ้นจากการเป็นซิธลอร์ด, เป็นผู้ปลดปล่อยกาแลกซี่ชองเรา"
- แบสติล่า ชาน
คณะนิติศาสตร์ มหาวิทยาลัยพายัพ
คณะนิติศาสตร์ มหาวิทยาลัยพายัพ ก่อตั้งและเสนอขอเปิดการเรียนการสอนในสาขานิติศาสตร์ในปี พ.ศ. 2532 และเริ่มเปิดการเรียนการสอนเป็นครั้งแรกในปีการศึกษา 2533 นับเป็นมหาวิทยาลัยแห่งแรกในภาคเหนือที่เปิดการเรียนการสอนเป็นหลักสูตรนิติศาสตร์ โดยระหว่างปี 2554 - 2562 มี ผู้ช่วยศาสตราจารย์ ดร.สัญลักข์ ปัญวัฒนลิขิต ดำรงตำแหน่ง คณบดี
ปัจจุบันมีการจัดการเรียนการสอน 2 หลักสูตร ได้แก่
เฮกตาร์
เฮกตาร์ คือหน่วยของพื้นที่ มักย่อว่า ha จากภาษาอังกฤษ hectare
1 เฮกตาร์ มีค่าเท่ากับ:
คริสโตเฟอร์ พลัมเมอร์
คริสโตเฟอร์ พลัมเมอร์ เกิดที่เมืองโทรอนโต ประเทศแคนาดา เริ่มแสดงละครบรอดเวย์ตั้งแต่อายุ 25 ปี ในปี ค.ศ. 1954 จนเริ่มมีชื่อเสียง และได้เป็นนักแสดงนำในคณะของเซอร์ ลอว์เรนซ์ โอลิเวียร์ คริสโตเฟอร์ พลัมเมอร์เริ่มมีงานแสดงภาพยนตร์ตั้งแต่ปี ค.ศ. 1958 มีผลงานแสดงทั้งภาพยนตร์ ละครเวที และโทรทัศน์ ต่อเนื่องมาจนกระทั่งเขาเสียชีวิตลงด้วยวัย 91 ปี ในวันที่ 5 กุมภาพันธ์ 2021